Predlog Odloka o spremembi Odloka o proračunu Občine Prevalje za leto 2016

Občina Prevalje je zaradi povečanih obveznosti za proračun v skladu s 40. členom Zakonom o javnih financah pristopila k pripravi Odloka o spremembi Odloka o proračunu Občine Prevalje za leto 2016 (Rebalans I. proračuna za leto 2016). Pri pripravi predloga rebalansa I. smo izhajali iz realizacije januar – maj 2016 in ocenili prihodke in odhodke do konca leta 2016 ter uskladili projekte z dinamiko izvajanja.

OBRAZLOŽITVE PO PRORAČUNSKIH POSTAVKAH

Nastale razlike so med sprejetim proračunom Občine Prevalje za leto 2016 (SP2016) in predlogom Odloka o spremembi Odloka o proračunu Občine Prevalje za leto 2016 - rebalansa I. (REB2016 )

SPLOŠNI DEL

Konto

704403 Davek na dobitke od iger na srečo (stran 2/15)

Proračunsko postavko smo povečali za 2.500 EUR glede na realizacijo januar- maj 2016.

710003 Prihodki iz naslova presežka prihodkov nad odhodki posrednih uporabnikov proračunov(stran 2/15)

Dodali smo prihodke v višini 19.811 EUR, delež Občine Prevalje pri dobičku javnega zavoda Koroška Lekarna.

710313 Prihodki od nadomestila za dodelitev služnostne pravice in ustanovitev stavbne pravice (stran 2/15)

Proračunsko postavko smo povečali za 15.106 EUR glede na realizacijo januar – maj 2016.

714100 Drugi nedavčni prihodki (stran 3/15)

Proračunsko postavko smo povečali za 38.155 EUR iz naslova povračila stroškov sodnega postopka in odškodnine iz sodne poravnave s Komuna projektom.

714105 Prihodki od komunalnih prispevkov (stran 3/15)

Prihodke smo povečali za 102.780 EUR glede na realizacijo januar – maj 2016.

722100 Prihodki od prodaje stavbnih zemljišč (stran 3/15)

Proračunsko postavko smo zmanjšali za 26.172 EUR glede na letni načrt prodaje zemljišč. Priloga je Načrt razpolaganja z nepremičnim premoženjem v Občini Prevalje.

740001 Prejeta sredstva iz državnega proračuna za investicije (stran 4/15)

740004 Druga prejeta sredstva iz državnega proračuna za tekočo porabo (stran 4/15)

741200 Prejeta sredstva iz državnega proračuna iz sredstev proračuna EU iz strukturnih skladov(stran 4/15)

741300 Prejeta sredstva iz državnega proračuna iz sredstev proračuna Evropske unije iz kohezijskega sklada (stran 4/15)

Prejeta sredstva smo uskladili s prilogo projektov in zneski sofinanciranja v letu 2016.

POSEBNI DEL

0041 – Oddelek za proračun in finance (stran 10/45)

41061111 Plače delavcev občinske uprave

Proračunsko postavko smo zmanjšali za 3.680 EUR in uskladili s kadrovskim načrtom.

41061145 Priprava razpisne dokumentacije

Proračunsko postavko smo povečali za 2.000 EUR glede na realizacijo januar – maj 2016.

41061163 Medobčinska uprava občin mežiške doline

Proračunsko postavko smo zmanjšali za 12.377 EUR, glede na sistematizacijo delovnih mest v Medobčinski upravi občin mežiške doline.

41101003 Javna dela - Dom starejših Na fari (stran 8/47)

41101005 Javna dela – Gimnazija Ravne na Koroškem (stran 8/47)

41101009 Javna dela – Čebela dnevno varstvo (stran 9/47)

41101011 Javna dela - CSD Ravne na Koroškem (stran 9/47)

Proračunske postavke za javna dela smo uskladili glede na potrjene programe in dinamiko izvedbe.

0042 – Oddelek za komunalno cestno gospodarstvo

42072023 Gasilski zavod Ravne na Koroškem (stran 12/47)

Proračunsko postavko smo povečali za 5.000 EUR.

43142524 Ureditev vaškega jedra Šentanel (stran 12/47)

Proračunsko postavko smo povečali za 11.000 EUR za nakup poslovne stavbe.

42132111 Letno vzdrževanje cest (stran 13/47)

Proračunsko postavko smo povečali za 19.811 EUR.

42132156 Obnova LC Suhi vrh (stran 13/47)

Proračunsko postavko smo dodali v višini 133.452 EUR. Podlaga je sprejeti DIIP za projekt.

42132226 Sanacija plazov (stran 13/47)

Proračunsko postavko smo povečali za 16.000 EUR glede na izbrane izvajalce del in sklenjene pogodbe.

42132559 Cesta Štopar-Hober (stran 13/47)

Proračunsko postavko smo zmanjšali za 10.000 EUR, ker je cestni odsek Štopar –Hober zajet v proračunski postavki Sanacija plazov.

42132580 Asfaltiranje odsekov mimo dvorišč kmetij (stran 14/47)

Proračunsko postavko smo povečali za 21.734 EUR, glede na predračune izvajalcev del na predvidenih treh lokacijah.

42132101 Rekonstrukcija križišča Lokovica, Na G2-112 (stran 15/47)

Proračunsko postavko smo zmanjšali za 10.000 EUR.

43142529 Razvoj in opremljanje poslovne cone (stran16/47)

Proračunsko postavko smo povečali za 9.000 EUR za pripravo dokumentacije za predvideno prijavo na razpis v mesecu juliju.

42152164 Visokovodni zadrževalnik Poljana na reki Meži (stran 18/47)

Proračunsko postavko smo dodali v višini 9.455 EUR za pripravo OPP načrta.

42162233 Ureditev cvetličnih gred in parkov (stran 19/47)

42162235 Otroška igrala (stran 19/47)

42162236 Urbana oprema (stran 19/47)

Proračunske postavke smo zmanjšali, ker bomo v jesenskem času imeli možnost prijave na javni poziv za sredstva CLLD (LAS) za nakup igral. Izvedba projektov je planiran v letu 2017.

421623334 Ureditev območja Vrtec Zgornji kraj 12 (stran 20/47)

Proračunsko postavko smo dodali v višini 47.604 EUR za pripravo idejne zasnove in PGD projektov za zazidavo večstanovanjskega objekta.

42162315 Stanovanjski rezervni sklad (stran 20/47)

Proračunsko postavko smo povečali za 9.413 EUR.

0043- Oddelek za družbene dejavnosti in splošno gospodarske zadeve

43061161 Arhiviranje (stran 23/47)

Proračunsko postavko smo povečali v višini 5.376 EUR za pripravo Pravilnika o arhiviranju v skladu z zakonodajo in končno ureditvijo gradiva v arhivu.

43111913 Kompleksne subvencije v kmetijstvu (stran 24/47)

Proračunsko postavko smo zmanjšali za 7.000 EUR.

43142522 Promocije Koroške regije (RDO) (stran 25/47)

Proračunsko postavko smo dodali v višini 3.685 EUR.

43181654 Naravno-kulturno doživetje Geopark Karavanke (stran 26/47)

43181657 Igralni prostor Peca-Naturegame (stran 26/47)

Proračunski postavki smo dodali v višini 10.000 EUR, glede na predviden javni razpis.

43181640 Vzdrževanje Družbenega doma (stran 28/47)

Proračunsko postavko smo dodali v višini 3.500 EUR za ureditev požarne varnosti v objektu.

43181760 Pridobitev opreme in izg. igrišča pri OŠ Šentanel (stran 30/47)

Proračunsko postavko smo zmanjšali za 77.226 EUR. Na javnem razpisu nismo bili uspešni.

43191216 Investicijsko vzdrževanje šole (stran 32/47)

Proračunsko postavko smo povečali za 2.876 EUR za dodatna nujna investicijska dela.

43191222 Regresiranje potovanj mladine (stran 33/47)

Proračunsko postavko smo povečali za 3.188 EUR.

43201525 Odprava arhitektonskih ovir (stran 35/47)

Proračunsko postavko smo dodali v višini 31.501 EUR za idejno zasnovo in projekt dvigala.

0044 – Oddelek za premoženjsko pravne zadeve in urejanje prostora

44162525 Celostna prometna strategija (stran 37/47)

Proračunsko postavko smo zmanjšali za 37.682 EUR glede na izbranega izvajalca del in dinamiko izvedbe.

44162527 Program opremljanja stavbnih zemljišč (stran 37/47)

Proračunsko postavko smo povečali za 4.880 EUR. Sprejetje OPN posledično vpliva tudi na spremembe Odloka o nadomestilu za stavbno zemljišče.

44162252 Stavbna pravica (stran 38/47)

Proračunsko postavko smo dodali v višini 18.732 EUR v skladu z realizacijo pogodbe o ustanovitvi stavbne pravice.

44162251 Nakup zemljišč (stran 38/47)

Postavko smo povečali za 15.680 EUR na kontu nakupi zemljišč. Postavka je usklajena z

letnim programom nakupa zemljišč, ki je sestavni del rebalansa I.

Pripravila:

Veronika ŠART